加州理工學院

加利福尼亞理工學院，略稱加州理工學院，英字Caltech，私立大學也，在美利堅加州。西元一八九一年肇建，初為圖盧浦中學。迄西元一九二〇年，改制立大學，始易今名。 專治理工格致之學。美利堅噴氣推進實驗室即轄於此。校訓曰：「真理使爾自由。」二戰之際，美國營造核武，是校亦與有勞焉。校內師生，精於物理、化學、生學者甚眾，獲諾貝爾獎者凡八十人。 今在校學子二千有餘，教習三百有餘。然入學取士極嚴，所錄多為各州理學翹楚，以至難考取聞。 其卒業之生，有從事百工而創英特爾公司，產微晶片者；亦有入仕而領美航天署者。以學術名世者，若奧本海默、錢學森，皆出其門。